પ્રતિદલીલ : મૃત્યુ પછી બીજા જન્મ પહેલાં જીવાત્મા સૂક્ષ્મ શરીર વડે સૂક્ષ્મ લોકમાં રહે છે. મૃત્યુ પછી તરત થોડા સમય (કોઈ આ સમય 12 દિવસનો ગણે છે.) માટે જીવાત્મા પોતાના જૂના શરીરને શું થયું તે ઝટ સમજી શકતો નથી અને તેની સાથે જોડાયેલ લાગણીઓ અને અતૃપ્ત ઈચ્છાઓને કારણે નવી પરિસ્થિતિને જલદી અનુકૂળ થઈ શકતો નથી. આ સંજોગોમાં તેનાં સગાસંબંધીઓ દ્વારા તે જીવાત્માની શાંતિ માટે કરવામાં આવતા પૂજાપાઠ તેને તેની વિહવળતા ઓછી કરવામાં મદદરૂપ થાય છે, તેવી માન્યતા છે. અલબત્ત, આ બાબતમાં કોઈ પુરાવાઓ નથી.